eelnõu
NARVA LINNAVOLIKOGU

OTSUS

Narva									_____________ nr _____


Narva munitsipaalharidussüsteemi arengukava 2030 koostamise algatamine ja lähteülesande kehtestamine

1. Asjaolud ja menetluse käik
Vastavalt Narva Linnavolikogu 27.05.2004. a määrusega nr 29/35 kinnitatud Narva Linnavalitsuse Kultuuriosakonna põhimääruse punktidele 2.1 ja 2.17 on osakonna ülesannete hulgas hariduse arendusprogrammi väljatöötamine ja elluviimine ning Narva linna hariduse olukorra analüüsimine ja arengu prognoosimine. „Narva munitsipaalharidussüsteemi arengukava 2015-2020“ kehtivusaeg lõppes eelmise aasta lõpus ja seega tekkis vajadus linna haridusvaldkonna uue arengudokumendi järele. Otsusega algatatakse munitsipaalharidussüsteemi arengukava aastani 2030 koostamise protsessi. Arengukavas kajastatakse hetkeseisu ja määratakse kindlaks pikaajalised arengusuunad.  Vastavalt Narva Linnavolikogu 28.09.2006. a määrusega nr 42 kehtestatud „Narva linna arengudokumentide menetlemise korra” § 17 lõikele 2 vastutab Narva valdkonnapõhise arengukava koostamise eest vastava valdkonnaga tegelev ametiasutus.
Dokumendi koostamise aluseks võetakse dokumendi koostamise algatamise ja lähteülesande kinnitamise otsus.

2. Õiguslikud alused
1. Kohaliku omavalitsuse korralduse seaduse § 37 lõike 3 punkti 2 kohaselt võib linn koostada täiendava arengukava mõne tegevusvaldkonna arendamiseks.
1. Narva Linnavolikogu 21.01.2021. a määrusega nr 2 kehtestatud „Narva linna arengudokumentide menetlemise korra” § 13 lõike 1 kohaselt Narva valdkonnapõhise arengukava koostamine algatatakse linnavolikogu otsuse alusel ning toimub vastavalt linnavolikogu poolt kehtestatud lähteülesandele.

3. Otsus
1. Algatada Narva munitsipaalharidussüsteemi arengukava 2030 koostamine ja kehtestada lähteülesanne vastavalt lisale.
1. Narva Linnavalitsuse Kultuuriosakonnal korraldada Narva munitsipaalharidussüsteemi arengukava 2030 koostamine lähtudes käesoleva otsuse punktis 3.1 nimetatud lähteülesandest.

4. Rakendussätted
1. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
1. Otsus jõustub seadusega sätestatud korras.




Tatjana Stolfat
Narva Linnavolikogu esimees

Narva Linnavolikogu __.__.____ otsuse nr ___ lisa

"Narva munitsipaalharidussüsteemi arengukava 2030" lähteülesanne
1. Arengukava eesmärk ja ülesanded
Narva munitsipaalharidussüsteemi arendamiseks ja selgema perspektiivi määratlemiseks on vaja pikaajalist strateegiat koos lähiaastate täpsema tegevuskavaga, mis aitab kasutada efektiivselt olemasolevaid ressursse, leida praegustele ja tulevikus tekkida võivatele probleemidele optimaalsed lahendused. “Narva munitsipaalharidussüsteemi arengukava 2030” koostatakse, et luua eeldused linna kooli- ja lasteaiavõrgu tasakaalustatud arenguks hariduse kvaliteedi tugevdamise eesmärgil. Dokument “Narva munitsipaalharidussüsteemi arengukava 2030” sisaldab olukorra lähtekirjeldust ja selle analüüsi, visiooni aastaks 2030, strateegilisi eesmärke ja nende elluviimiseks vajalikke meetmeid, tegevuskava 2027. aastani, riskianalüüsi koos riskide maandamiseks kavandatavate tegevustega.
Seni on Narva munitsipaalharidussüsteemi võtmeküsimuste käsitlemisel lähtutud “Narva munitsipaalharidussüsteemi arengukavast 2015-2020”, mis kehtestati Narva Linnavolikogu 18.06.2015 määrusega nr 21 “Narva munitsipaalharidussüsteemi arengukava 2015-2020 kinnitamine” ning aasta hiljem muudeti Narva Linnavolikogu 24.03.2016 määrusega nr 8 “Narva Linnavolikogu 18.06.2015 määruse nr 21 „Narva munitsipaalharidussüsteemi arengukava 2015-2020 kinnitamine“ muutmine”. Narva munitsipaalharidussüsteemi arengukava 2015-2020 eesmärgiks oli linna haridussüsteemi hetkeseisu analüüsi tulemustest lähtuvalt visiooni 2020, arengukontseptsiooni, –strateegiate ja -suundade kindlaksmääramine, eesmärkide püstitamine ja aastateks 2015-2020 tegevuskava väljatöötamine. Eelmise dokumendi aegumise põhjusel, aga ka võttes arvesse viimastel aastatel haridusvaldkonna seadusandluses toimunud muutusi ning pidades silmas järgmise kümne aasta väljakutseid (riigigümnaasiumi(de) loomine, gümnaasiumiastmega munitsipaalüldhariduskoolide põhikoolideks ümberkorraldamine, olemasolevate koolihoonete üldpindala vähendamise kohustus, aastast-aastasse koolieelses eas laste arvu vähenemise mõju lasteaia- ja koolivõrgule, tänapäeva nõuetele vastava õppekeskkonna loomise vajadus nii alus- kui üldhariduse valdkonnas jms) korraldas Narva Linnavalitsuse Kultuuriosakond  Narva Linnavolikogu 26.06.2020 otsuse nr 25 „Narva munitsipaalharidussüsteemi arengukava 2026 koostamise algatamine ja lähteülesande kehtestamine“ alusel uue arengukava koostamist. Eelnõu koostamise kallal töötas ajavahemikul 2020. a juuli – 2020. a oktoober Kultuuriosakonna juhataja 30.06.2020 käskkirjaga nr 1.1- 8/6088 moodustatud töörühm, kuhu kuulusid haridusvaldkonna ametnikud, Narva koolide ja lasteaedade esindajad, huvilised. Jooksvate arutelude korraldamiseks avati suhtlusrühm Facebookis, materjalid olid saadaval GoogleFormsi platvormil. Koostamise protsessi kaasati Narva Linnavalitsuse Kultuuriosakonna allasutuste töötajaid: 21.10.2020 saadeti arengukava eelnõu Narva koolidele ja lasteaedadele, et allasutused saaksid dokumendi eelnõuga tutvuda ning koos oma kolleegidega arutada. Arengukava avalikustamine toimus 7.11.2020 – 29.11.2020 vastavalt Narva Linnavolikogu 28.09.2006. a määrusega nr 42 kehtestatud Narva linna arengudokumentide menetlemise korrale. Arengukava eelnõu edastati linnavolikogule 2020. a novembris, kuid järgmise paari kuuga hakkas olukord taas nii väliste mõjude (sh pandeemiast tingitud distantsõppe rakendamine) kui ka linnasiseste otsuste (Kesklinna gümnaasiumi põhikooliks projekteerimise lõpetamine ja renoveerimise ajaks kolimise ettevalmistustööd, eestikeelse hariduse kompleksi kavandamine ja eesti õppekeelega lasteaia projekteerimine, eesti õppekeelega üldhariduskooli pidamise üleandmine, elukestva õppe võimaluste arendamine ja Narvas asuvate haridusasutuste koostöö hoogne edendamine, lasteaedades töötavate keelekümblusõpetajate eesti keele õppe projekt jt) tagajärjel kiiresti muutuma ning 2021. aasta esimestel kuudel ilmnes, et linnal on vaja uuemat ja avaramat tulevikuvaadet ja arenguperspektiivi.
2. Käsitletav ajavahemik, kehtivuse tähtaeg
„Narva munitsipaalharidussüsteemi arengukava 2030“ on arengudokument, mis sisaldab Narva alus- ja üldharidussüsteemi analüüsi ja prognoosi kuni 2030. aastani ning käsitleb munitsipaalharidussüsteemi nii lähimat kui ka pikemaajalist arengut. Dokumendi põhiosa esitab 2030. aasta prognoosile toetuva pikaajalise kontseptuaalse lahenduse ja munitsipaalharidussüsteemi edasise arengu sisulise mudeli, samuti munitsipaalharidussüsteemi visiooni ja strateegilisi eesmärke aastani 2030 ning tegevuskava, mis hõlmab 6 eelseisvat eelarveaastat (ehk aastani 2027).
3. Vastavus linna ja riigi arengustrateegiatele ja -kavadele
“Narva munitsipaalharidussüsteemi arengukava 2030” täpsustab Narva arengustrateegias ja Narva linna arengukavas seatud eesmärke ning esitab Narva alus- ja üldharidussüsteemi arendamise tegevuskava aastani 2027, tuues välja alus- ja üldharidussüsteemi spetsiifika ning alus- ja üldharidussüsteemipõhised arengu meetmed ja vajalikud ressursid, andes suundi kooli- ja lasteaiavõrgu korraldamiseks ja samuti tõhustades üldhariduskoolide ja lasteaedade koostööd Ida-Virumaal tegutseva haridusklastriga, Narvas asuvate muude haridusasutuste (Ida-Viru kutsehariduskeskus, Narva kolledž, Sisekaitseakadeemia, INSA), Narva muuseumiga ja ka linna enda teiste kultuuri-, spordi- ja huvihariduse asutuste vahel. 
Arengukava juhindub riiklikest õppekavadest (so koolieelse lasteasutuse riiklik õppekava, põhikooli riiklik õppekava, gümnaasiumi riiklik õppekava), põhikooli- ja gümnaasiumiseadusest, koolieelse lasteasutuse seadusest. Dokumendi väljatöötamisel lähtutakse Narva arengu- ja eelarvestrateegiast, Narva linna arengukavast, kehtivatest õigusaktidest ning haridusvaldkonda reguleerivatest arengukavadest ja strateegiatest (eeskätt „Haridusvaldkonna arengukavast 2021-2035”, ka üldharidusprogrammist 2022, koolivõrgu programmist 2022 jt). 
4. Ülesehitus
Arengukava koostamise raames analüüsitakse Narva munitsipaalharidussüsteemi seniseid arenguid (sh õpilaste/laste arvu dünaamikat asutuste, vanuse ja kooliastmete lõikes; õpilasrännet; pedagoogilist koosseisu; viimasel aastakümnel koolivõrgus toimunud muutusi jt). Kontseptuaalse lahenduse osas sisaldab dokument pikaajalist alus-, põhi- ja keskhariduse teenuse  (lasteaia- ja koolikohtade) vajaduse prognoosi, mis on tehtud Narva elanikkonna rahvastikuprognoosi põhjal (st võetakse arvesse senised demograafilised arengud, rahvastiku vanusstruktuuri muutused, loomulik iive ja ränne nii linnas kui ka piirkondade lõikes). Arengukava valgustab munitsipaalharidussüsteemi lähiaastate suurimaid väljakutseid: riigigümnaasiumide loomisega kaasnevaid muutusi koolivõrgus, praeguste gümnaasiumiastmega koolide ümberkorraldamist põhikoolideks, keelevaliku võimaldamist põhikoolis, täiskasvanud õppijatele üldhariduse saamiseks tingimuste loomist ja elukestva õppe võimaluste arendamist,  eesti keele õppe kvaliteedi tagamist ja võimaluste avardamist nii lasteaedades ja koolides kui ka väljaspool, õpetajate juurdekasvu ja professionaalset arengut, sh ka koolivõrgu muutustega kaasneva vajaliku ümberõppe korraldamist, koolide ja lasteaedade koostöö arendamine nii Narvas asuvate õppeasutustega (Narva kolledž, Ida-Viru kutsehariduskeskus, Sisekaitseakadeemia, INSA jt) kui ka linna spordi-, kultuuri-, huvihariduse asutustega, koostöö edendamist Narva muuseumiga  ja ka Ida-Virumaa haridusklastriga. 
Tähtsal kohal on arengukavas lasteaedade ja koolide õpikeskkonna parendamine (sh uue lasteaiahoone ehitamine). Lasteaia- ja koolivõrgu analüütilises osas kaasatakse ekspertide tehtud Narva lasteaedade ja koolihoonete tehnilise seisukorra hinnangut. Samuti on oluline välja selgitada olemasolevate lasteaiahoonete vastavust lähitulevikus kehtima hakkavatele nõuetele (sh Vabariigi Valitsuse 6.10.2011 määruse nr 131 “Tervisekaitsenõuded koolieelse lasteasutuse maa-alale, hoonetele, ruumidele, sisustusele, sisekliimale ja korrashoiule” § 13 lõikele 2). 
Vastavalt Narva Linnavolikogu 21.01.2021 määruse nr  2 “Narva linna arengudokumentide menetlemise kord”§-le 21 vastab arengukava arengudokumendi sisunõuetele, st sisaldab lähteolukorra analüüsi; visiooni ja eesmärke ning eesmärkide saavutamiseks vajalikke meetmeid (ülesandeid) koos nende teostamise ajalise järgnevusega; tegevuskava viieks järgnevaks aastaks koos loendiga ülesannetest ja tegevustest, mida on vaja täita püstitatud eesmärkide saavutamiseks; tegevuskava elluviimiseks vajalikku linnaeelarveliste ja linnaeelarveväliste vahendite mahtu;
ülesannete täitmise edukuse määramise mõõdikuid ja võimalikke riske, samuti võimalusi nende riskide maandamiseks. 
5. Koostajad
“Narva munitsipaalharidussüsteemi arengukava 2030“ koostamise eest vastutab Narva Linnavalitsuse Kultuuriosakond. Eelnõu koostamisse kaasatakse strateegilise arengu väliseksperdid, kes muu hulgas aitavad ka uuringute ja analüüside korraldamisel, tõlgendamisel, arengumudelite, -kontseptsioonide ja stsenaariumide väljatöötamisel, ka vajalike konsultatsioonide korraldamisel. Kindlasti kaasatakse arengukava koostamise protsessi ka allasutuste töötajaid, linnas tegutsevaid metoodilisi ühendusi ja ainekomisjone, õpetajaid, lastevanemaid, õpilaskonna ja õpilasesinduste esindajaid, linna noorteorganisatsioone, kõiki huvitatud isikuid. 
Arengukava avalikke arutelusid korraldatakse paralleelselt dokumendi koostamisega, et protsessis saaks võimalikult paremini arvestada huvirühmade arvamusi ja ettepanekuid.
6. Dokumendi koostamise tähtajad ja koostamiseks vajalikud tegevused
„Narva munitsipaalharidussüsteemi arengukava 2030“ koostamine toimub vastavalt linnavolikogu poolt kehtestatud lähteülesandele. Koostatud lähteülesanne kooskõlastatakse Narva Linna Arenduse ja Ökonoomika Ametiga. Kooskõlastatud lähteülesanne esitatakse Narva Linnavolikogu hariduskomisjonile ja seejärel Narva Linnavolikogule. Arengukava koostamine algatatakse linnavolikogu määruse alusel. 
Dokumendi koostamine toimub vastavalt linnavolikogu poolt kehtestatud lähteülesandele kooskõlas Narva Linnavolikogu 21.01.2021.a määrusega nr 2 „Narva linna arengudokumentide menetlemise kord“. Narva Linnavalitsuse Kultuuriosakonna juhataja käskkirjaga moodustatakse töörühm, kelle tegevuse tulemusena kujuneb dokument, mis sisaldab pikaajalisel prognoosil põhinevat Narva munitsipaalharidussüsteemi arengukontseptsiooni ja -strateegiat 2030, munitsipaalharidussüsteemi edasise arengu sisulist mudelit ja tegevuskava aastani 2027. 
7. Kooskõlastamise ja avalikustamise kord
„Narva munitsipaalharidussüsteemi strateegia 2030“ koostamine ja avalikustamine toimub vastavalt Narva Linnavolikogu 21.01.2021. a määrusega nr 2 kehtestatud Narva linna arengudokumentide menetlemise korrale.
Narva Linnavalitsuse Kultuuriosakond avalikustab arengukava eelnõu Narva linna veebilehel ja korraldab avalike arutelude kaudu kõigi huvitatud isikute kaasamise. „Narva munitsipaalharidussüsteemi strateegia 2030“ eelnõu avalikustatakse vastavalt avaliku teabe seaduse § 28 lõike 1 punktile 17 ja Narva linna arengudokumentide menetlemise korra §-le 18 Narva linna veebilehel, millal kõigil linnaelanikel on võimalik jagada oma arvamusi ja teha ettepanekuid. Avalikust arutelust võtavad osa kõik isikud, kes on huvitatud Narva munitsipaalharidussüsteemi edukast toimimisest ning kel on ettepanekuid.
Kõik avaliku arutelu käigus laekunud arvamused, ettepanekud jms protokollitakse ning käsitletakse. Strateegia täiendatakse ja täpsustatakse arvestades avaliku arutelu tulemusi. „Narva munitsipaalharidussüsteemi strateegia 2030“ eelnõu kooskõlastatakse Narva Linna Arenduse ja Ökonoomika Ametiga. Vajadusel dokument täiendatakse ja täpsustatakse ka selle menetlemise käigus. Narva munitsipaalharidussüsteemi strateegia kehtestatakse linnavolikogu määrusega.
Narva Linnavolikogu kehtestatud dokument avalikustatakse Narva linna veebilehel.

Narva				                                              ___._______.2021 nr ____


Narva Linnavolikogu otsuse „Narva munitsipaalharidussüsteemi arengukava 2030 koostamise algatamine ja lähteülesande kehtestamine“ eelnõu esitamine


Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse Kultuuriosakonna juhatajat Viktoria Lutust antud küsimust ette kandma Narva Linnavolikogu istungil.

Linnapea							Üllar Kaljuste
Linnasekretär


